हज यात्रा को लेकर मोदी सरकार ने बड़ा फैसला किया है । केंद्र सरकार ने हज यात्रा पर दी जाने वाली सब्सिडी खत्म कर दी है । केंद्रीय अल्पसंख्यक मंत्री मुख्तार अब्बास नकवी ने सरकार के इस फैसले की जानकारी दी । नकवी कहा कि, 2018 के हज में सब्सिडी नहीं दी जाएगी । उन्होंने कहा कि सब्सिडी हटाने के फ़ैसले से सरकार के 700 करोड़ रुपये बचेंगे और ये पैसा मुस्लिम लड़कियों और महिलाओं को शिक्षा उपलब्ध कराने पर खर्च किया जाएगा। पिछले साल केंद्र सरकार ने हज यात्रा पर जाने वाले मुसलमानों पर 405 करोड़ रुपए खर्च किए थे। ये पैसा हवाई किराए में सब्सिडी के तौर पर दिया गया था ।